Shtimi i infektimeve detyron disa universitete të kthehen tek arsimimi virtual
Një numër universitetesh në Kaliforni kanë anuluar mësimet në auditore dhe janë rikthyer tek arsimimi virtual
Shumica e studentëve të universitetit të Kalifornisë ishin të lumtur t'i riktheheshin mësimit personal në vjeshtë. Por shtimi i rasteve me variantin Omicron ka detyruar shumë universitete në Kaliforni që të rikthehen tek mësimi nga distanca. Derek, i cili është nga Kina, jeton në kompleksin e Universitetit të Kalifornisë në Los Anxhelos. Ky është viti i dytë që ai studion antropologji, por deri tani ai ka qenë në klasë vetëm për një semestër, thotë ai për Zërin e Amerikës: Por tani, Derek sikurse mijëra studentë të tjerë, do të kthehet në dhomën e tij për t'u ulur para ekranit të kompjuterit. thotë për Zërin e Amerikës studenti nga Kina. 21 vjeçari, John-i, jeton me studentë të tjerë në një shtëpi të përbashkët. Ai tha për Zërin e Amerikës se ata u ndjenë jashtëzakonisht të stresuar kur mësuan se mësimi do të bëhej nga distanca: Deri më tani, shtatë universitete të Kalifornisë, mes tyre Stanford-i dhe Universiteti i Kalifornisë Jugore, kanë njoftuar se po kalojnë tek mësimi virtual. Universitetet do të kërkojnë prova të vaksinës përforcuese nga të gjithë studentët që kthehen në klasë. Por vaksina përforcuese nuk i shqetëson studentët aq sa i shqetëson kostoja e arsimimit. Si student i huaj, Derek paguan afro 40 mijë dollarë në vit për shkollimin. Por ai thotë se arsimi përmes internetit nuk duhet t’i kushtojë atij kaq shumë: Zëri i Amerikës i ka drejtuar pyetje Universitetit të Kalifornisë në Los Anxhelos dhe Universitetit të Kalifornisë Jugore nëse kanë shqyrtuar mundësinë e uljes së kostos së shkollimit për studentët që arsimohen virtualisht, por nuk ka marrë përgjigje. Për momentin, universitetet po planifikojnë të zhvillojnë kurse online vetëm për disa javë. Një lajm i mirëpritur për shumë studentë, thotë John: Shumë studentë atje duan që të rikthehen në auditore.